cometadata/datacite-titles-descriptions-related-identifiers huggingface dataset:
DOI: 10.14457/tu.the.2020.916
title: การพัฒนาคู่มือต้นแบบการตรวจสอบคุณภาพงานก่อสร้างบ้านในขั้นตอนการส่งมอบงาน

description: ความแตกต่างกันของข้อกำหนดการตรวจ วิธีการตรวจ เครื่องมือที่ใช้ในการตรวจ ระดับคุณภาพที่ยอมรับได้ และความรู้ความสามารถของผู้ตรวจคุณภาพงาน ส่งผลให้เกิดปัญหาความขัดแย้งในการตรวจสอบคุณภาพงานก่อสร้างบ้านพักอาศัยในขั้นตอนการส่งมอบงาน ทำให้เจ้าของบ้านได้รับมอบบ้านที่ไม่มีคุณภาพหรือไม่ได้มาตรฐาน นำไปสู่ปัญหาการร้องเรียน ดังนั้น เพื่อให้บ้านมีคุณภาพที่สมบูรณ์และพร้อมรองรับการใช้ชีวิตของผู้อยู่อาศัยได้ สร้างความพึงพอใจกับเจ้าของบ้านเมื่อเข้าอยู่อาศัย การวิจัยเชิงคุณภาพนี้จึงมุ่งศึกษาแนวทางการตรวจสอบคุณภาพงานก่อสร้างบ้านพักอาศัยในขั้นตอนการส่งมอบงาน โดยทำการสัมภาษณ์แบบกึ่งมีโครงสร้างผู้ให้ข้อมูลซึ่งเป็นบุคลากรระดับบริหารของบริษัทรับตรวจงานก่อสร้างบ้านพักอาศัย จำนวน 5 ราย และผู้บริหารโครงการก่อสร้างบ้านพักอาศัยของบริษัทพัฒนาโครงการบ้านจัดสรร จำนวน 5 ราย จากนั้นทำการวิเคราะห์ข้อมูลที่เก็บรวบรวมได้โดยใช้เทคนิคการวิเคราะห์เนื้อหา ผลการวิจัยพบว่า 1) ข้อกำหนดการตรวจ วิธีการตรวจ เครื่องมือที่ใช้ในการตรวจ และระดับคุณภาพที่ยอมรับได้ของบริษัทรับตรวจงานก่อสร้างบ้านพักอาศัยมีความแตกต่างกันไปตามเงื่อนไขและความรู้ความสามารถของผู้ตรวจคุณภาพงาน 2) แนวทางการตรวจสอบคุณภาพงานก่อสร้างบ้านพักอาศัยในกระบวนการส่งมอบงาน ประกอบด้วย 7 หมวดงาน ได้แก่ พื้นที่นอกตัวบ้าน หลังคา ฝ้าเพดาน ผนังและช่องเปิด พื้น ระบบไฟฟ้า และระบบสุขาภิบาล โดยในการตรวจสอบคุณภาพงานก่อสร้างบ้านพักอาศัยในขั้นตอนการส่งมอบงานในแต่ละหมวดงานนั้นจะมีข้อกำหนดรายละเอียดในการตรวจไม่แตกต่างกันมากนัก แต่จะแตกต่างกันในวิธีการตรวจ เครื่องมือที่ใช้ในการตรวจ และระดับคุณภาพที่ยอมรับได้ ทั้งนี้ ขึ้นอยู่กับเงื่อนไขข้อตกลงระหว่างบริษัทรับตรวจงานก่อสร้างบ้านพักอาศัยและผู้ว่าจ้าง รวมถึงความรู้ ความสามารถ และดุลยพินิจของผู้ตรวจคุณภาพงาน
DOI: 10.14457/tu.the.2020.917
title: ปัจจัยสนับสนุนและอุปสรรคในการใช้พลังงานแสงอาทิตย์ในพื้นที่ส่วนกลางของโครงการหมู่บ้านจัดสรร

description: ปัจจัยสี่เป็นสิ่งที่มนุษย์มีความต้องการและให้ความสำคัญอย่างมาก ประกอบด้วย อาหาร เครื่องนุ่งห่ม ที่อยู่อาศัย และยารักษาโรค ทำให้เป็นปัจจัยพื้นฐานที่มนุษย์ขาดเสียมิได้ โดยเฉพาะอย่างยิ่งที่อยู่อาศัยหรือสิ่งที่มนุษย์เรียกว่า บ้าน การจะสร้างบ้านให้มีความแตกต่างและโดดเด่นจากผู้ประกอบการรายอื่นเป็นสิ่งที่ยาก ซึ่งการนำเทคโนโลยีใหม่ๆเข้ามาประยุกต์ใช้ก็เป็นวิธีการหนึ่ง โดยอาจนำมาประยุกต์ใช้กับพื้นที่ส่วนกลางในหมู่บ้านจัดสรร เช่น ระบบไฟส่องสว่าง ถนน ทางเดินทางเท้า สวนสาธารณะ ต้นไม้ริมถนน สนามเด็กเล่น สโมสร สระว่ายน้ำ ซุ้มประตูทางเข้า เป็นต้น จากเหตุผลที่กล่าวมาข้างต้น ผู้วิจัยต้องการศึกษาปัจจัยสนับสนุนและอุปสรรคในการใช้พลังงานแสงอาทิตย์ในพื้นที่ส่วนกลางของโครงการหมู่บ้านจัดสรร การศึกษาครั้งนี้มีวัตถุประสงค์เพื่อศึกษาผลกระทบของการเลือกใช้พลังงานแสงอาทิตย์ในพื้นที่ส่วนกลางที่มีผลต่อขั้นตอนการพัฒนาหมู่บ้านจัดสรร โดยจะทำการศึกษาหาข้อมูลจากการสำรวจเอกสารและการสัมภาษณ์เชิงลึกกับผู้พัฒนาโครงการหมู่บ้านจัดสรร ในประเด็นเกี่ยวกับปัจจัยสนับสนุนและอุปสรรคของการเลือกใช้พลังงานแสงอาทิตย์ในพื้นที่ส่วนกลางที่มีผลต่อขั้นตอนการพัฒนาหมู่บ้านจัดสรร จากการสัมภาษณ์และสำรวจเชิงเอกสารได้ผลว่า พลังงานแสงอาทิตย์มีความคุ้มค่าสำหรับการนำมาใช้งานในพื้นที่ส่วนกลางโครงการหมู่บ้านจัดสรร โดยพื้นที่ส่วนกลางของโครงการที่เหมาะสมกับการใช้พลังงานแสงอาทิตย์มากที่สุด คือ บริเวณพื้นที่ภายนอก ไฟสวนและอาคารคลับเฮาส์ที่มีการใช้พลังงานในตอนกลางวัน ไฟประดับ เช่น ซุ้มป้อมป้าย ไฟประดับสวน ถนน ทางวิ่ง หรือไฟทาง และระบบพลังงานแสงอาทิตย์ที่เหมาะสมในการนำมาใช้งานที่พื้นที่ส่วนกลางของโครงการจัดสรร ที่ไม่ใช่บริเวณอาคาร คือระบบพลังงานแสงอาทิตย์แบบ Stand Alone ซึ่งเป็นระบบที่ไม่เกี่ยวกับมิเตอร์ไฟฟ้า ไม่ได้เชื่อมต่อกับระบบไฟของการไฟฟ้านครหลวง หรือ การไฟฟ้าส่วนภูมิภาค สามารถติดตั้งได้ทันที ไม่ต้องแจ้งหรือขออนุญาตการไฟฟ้าก่อนติดตั้ง ทั้งนี้จากการศึกษาผลกระทบของการเลือกใช้พลังงานแสงอาทิตย์ในพื้นที่ส่วนกลางที่มีผลต่อขั้นตอนการพัฒนาหมู่บ้านจัดสรร พบว่าการใช้พลังงานแสงอาทิตย์ในพื้นที่ส่วนกลางด้วยระบบ Stand Alone ส่งผลเชิงบวกต่อขั้นตอนการพัฒนาหมู่บ้านจัดสรร 2 ขั้นตอน คือ 1. การบริหารงานด้านการตลาด 2. การกำหนดราคาขายโครงการ การใช้พลังงานแสงอาทิตย์ในพื้นที่ส่วนกลาง ส่งผลกระทบเชิงลบ 1 ขั้นตอน คือ การจัดทำงบประมาณ นอกจากนี้ ขั้นตอนที่ไม่ได้รับผลกระทบ มี 6 ขั้นตอน คือ 1. การศึกษาความเป็นไปได้ของโครงการ 2. งานด้านการออกแบบ 3. การจัดซื้อจัดจ้าง 4. การบริหารงาน 5. การบริการหลังการขาย 6. การติดต่อประสานงานกับหน่วยงานราชการ
DOI: 10.14457/tu.the.2020.918
title: การศึกษาผลกระทบของภาวะการแพร่ระบาดของไวรัสโคโรนา 2019 ที่ส่งผลต่อการประเมินมูลค่าทรัพย์สินด้วยวิธีรายได้: กรณีศึกษา อสังหาริมทรัพย์ประเภทโรงแรม

description: การวิจัยครั้งนี้มีวัตถุประสงค์เพื่อศึกษาผลกระทบของภาวการณ์แพร่ระบาดของไวรัสโคโรนา 2019 ที่ส่งผลต่อการประเมินมูลค่าทรัพย์สินด้วยวิธีรายได้ของธุรกิจอสังหาริมทรัพย์ประเภทโรงแรม และแนวทางการประเมินมูลค่าทรัพย์สินด้วยวิธีรายได้ของธุรกิจอสังหาริมทรัพย์ประเภทโรงแรมที่ได้รับผลกระทบจากภาวะการแพร่ระบาดของไวรัสโคโรนา 2019 โดยทำการสัมภาษณ์แบบมีโครงสร้างผู้ให้ข้อมูลซึ่งเป็นผู้บริหารหรือผู้ประเมินหลักชั้นวุฒิ (ขั้นสูง) ของบริษัทประเมินมูลค่าทรัพย์สิน จำนวน 5 ราย และผู้รับรองรายงานการประเมินมูลค่าทรัพย์สินของธนาคารพาณิชย์ไทย จำนวน 5 ราย จากนั้นทำการวิเคราะห์ข้อมูลด้วยการวิเคราะห์เนื้อหา ผลการวิจัยพบว่าภาวการณ์แพร่ระบาดของไวรัสโคโรนา 2019 ส่งผลกระทบต่อจำนวนและกำลังซื้อของนักท่องเที่ยว ทำให้อัตราการเข้าพักและการใช้บริการต่าง ๆ ของโรงแรมลดลง ส่งผลให้ผลประกอบการของธุรกิจโรงแรมลดลงตามไปด้วย โรงแรมที่มีขนาดใหญ่กว่าจะได้รับผลกระทบมากกว่า ส่วนโรงแรมที่มีอายุกิจการนานกว่าจะมีความพร้อมด้านการบริหารจัดการมากกว่า สำหรับแนวทางการประเมินมูลค่าทรัพย์สินด้วยวิธีรายได้ของธุรกิจอสังหาริมทรัพย์ประเภทโรงแรมที่ได้รับผลกระทบจากภาวะการแพร่ระบาดของไวรัสโคโรนา 2019 คือ การประมาณการค่าของปัจจัยต่าง ๆ ที่เกี่ยวข้องกับการประเมินมูลค่าทรัพย์สินด้วยวิธีรายได้โดยใช้ค่าเฉลี่ยจากข้อมูลที่ได้จากงบการเงินย้อนหลังเป็นระยะเวลามากขึ้น โดยต้องปรับค่าที่ประมาณการได้ด้วยความเสี่ยงที่เพิ่มขึ้นจากภาวะการแพร่ระบาดของไวรัสโคโรนา 2019
DOI: 10.14457/tu.the.2021.3
title: การเตรียมท่อนาโนไทเทเนียมไดออกไซด์ด้วยวิธีการแอโนไดเซชัน จากฟิล์มไทเทเนียมที่เตรียมโดยวิธีการสปัตเตอริงบนกระจกอินเดียมทินออกไซด์

description: ท่อนาโนไทเทเนียมไดออกไซด์ถูกสังเคราะห์ผ่านกระบวนการแอโนไดเซชันจากฟิล์มไทเทเนียมที่เคลือบลงบนกระจกอินเดียมทินออกไซด์โดยเทคนิคดีซีแมกนีตรอนสปัตเตอริง ท่อนาโนไทเทเนียมไดออกไซด์ถูกสร้างขึ้นโดยใช้ศักย์ไฟฟ้า 30 โวลต์ และสารละลายอิเล็กโตรไลต์ที่ประกอบด้วยแอมโมเนียมฟลูออกไรด์ เอทิลีนไกลคอล และน้ำปราศจากไอออน 1 – 3 vol% โครงสร้างและสัณฐานวิทยาของท่อนาโนไทเทเนียมไดออกไซด์ถูกตรวจสอบด้วยเครื่องเอ็กซ์เรย์ดิฟแฟกซ์โตรมิเตอร์ และกล้องจุลทรรศน์อิเล็กตรอนแบบส่องกราดชนิดฟิวอิมิชชั่น ตามลำดับ ผลที่ได้แสดงให้เห็นว่าค่าเฉลี่ยของเส้นผ่านศูนย์กลางท่อนาโนไทเทเนียมไดออกไซด์ที่เงื่อนไขปริมาณน้ำปราศจากไอออนเท่ากับ 1 2 และ 3 vol% มีค่าเป็น 45.63 55.30 และ 65.32 นาโนเมตร ตามลำดับ และขนาดผลึกของท่อนาโนไทเทเนียมไดออกไซด์หลังอบสามารถคำนวนได้จากสมการของเชอร์เรอร์ ได้ขนาดผลึกเพิ่มขึ้นจาก 26.68 เป็น 32.87 และ 34.323 นาโนเมตร เมื่อปริมาณน้ำปราศจากไอออนเพิ่มขึ้น ในงานวิจัยพบว่า ท่อนาโนไทเทเนียมไดออกไซด์ที่เตรียมด้วยปริมาณน้ำปราศจากไอออน 3 vol% มีขนาดผลึกและเป็นระเบียบสูงสุด ซึ่งโครงสร้างและขนาดของท่อเป็นปัจจัยที่สำคัญที่ส่งผลกระทบต่อปฏิกิริยาโฟโตแคตะไลติก โดยท่อนาโนไทเทเนียนมไดออกไซด์ที่ได้จะถูกนำไปทดสอบการย่อยสลายสารละลายเมทิลีนบลูภายใต้การฉายรังสียูวีที่เวลาต่างๆ พบว่าท่อนาโนไทเทเนียมไดออกไซด์ที่เงื่อนไขดีที่สุดสำหรับปฏิกิริยาโฟโตแคตะไลติกคือปริมาณน้ำปราศจากไอออน 3 vol% เนื่องจากพื้นที่ผิวและขนาดผลึกที่เพิ่มขึ้น และในส่วนท้ายของงานวิจัย สมบัติอิเล็กโตรโครมิคของท่อนาโนไทเทเนียมไดออกไซด์ทุกเงื่อนไขถูกทดสอบ พบว่าโครงสร้างที่ไม่เป็นผลึกแสดงปรากฏการณ์ อิเล็กโตรโครมิคได้ดีกว่าโครงสร้างที่เป็นผลึก เนื่องจากการจัดเรียงตัวที่ไม่เป็นระเบียบทำให้ไอออนสามารถแทรกตัวเข้าไปในฟิล์มได้ง่าย
DOI: 10.14457/tu.the.2020.919
title: ตัวแปรอ่อนไหวที่ส่งผลต่อความเป็นไปได้ทางการเงินของโครงการบ้านจัดสรร ประเภทบ้านเดี่ยวในสถานการณ์ COVID-19: กรณีศึกษาที่ดินบริเวณถนนศรีนครินทร์-ร่มเกล้า

description: จากสถานการณ์การแพร่ระบาดของเชื้อ COVID -19 ส่งผลกระทบต่อภาพรวมของตลาดอสังหาริมทรัพย์ ทำให้เศรษฐกิจชะลอตัว เนื่องจากกำลังซื้อลดลง ผู้ประกอบการหันมาพัฒนาโครงการจัดสรรเพิ่มขึ้นเนื่องจากยังมีความต้องการที่อยู่อาศัยที่แท้จริง ซึ่งในพื้นที่บริเวณถนนศรีนครินทร์-ร่มเกล้า มีการพัฒนาโครงการบ้านจัดสรรเปิดขายใหม่มากที่สุด 5 อันดับแรก ส่วนใหญ่เป็นโครงการบ้านเดี่ยวอยู่ในระดับราคา 5.01 – 7.50 ล้านบาท เมื่อพิจารณาในด้านทำเลที่ตั้งแล้วการพัฒนาโครงสร้างพื้นฐาน ทำให้ถนนกรุงเทพกรีฑาตัดใหม่ (ศรีนครินทร์-ร่มเกล้า) มีการคมนาคมเชื่อมต่อกับถนนหลายสาย สะดวกสบายในการเดินทางทั้งเข้าและออกจากเมือง การส่งเสริมการใช้ประโยชน์ที่ดินเพื่อรองรับการขยายตัวของการอยู่อาศัยที่มีสภาพแวดล้อมดีในบริเวณชานเมือง แสดงให้เห็นถึงการพัฒนาของพื้นที่กรุงเทพมหานครฝั่งตะวันออกที่ได้รับความนิยมเป็นย่านที่อยู่อาศัยใหม่ในการพัฒนาโครงการอสังหาริมทรัพย์ การศึกษาความเป็นไปได้ถือได้ว่าเป็นขั้นตอนที่มีความสำคัญอย่างยิ่งในกระบวนการพัฒนาโครงการอสังหาริมทรัพย์เนื่องจากเป็นขั้นตอนที่ต้องศึกษารายละเอียดของโครงการในทุกแง่มุมที่เกี่ยวข้อง เป็นการลดความเสี่ยงจากการลงทุนด้วยความรอบคอบที่สุดเนื่องจาการลงทุนด้านอสังหาริมทรัพย์เป็นการดำเนินการที่ต้องอาศัยเงินทุนเป็นจำนวนมาก ใช้ระยะเวลาที่ยาวนานในการคืนทุน การวิเคราะห์การลงทุนจำเป็นต้องวิเคราะห์ความอ่อนไหวของการลงทุน (Sensitivity Analysis) ประกอบกับสถานการณ์ COVID-19 ที่ส่งผลกระทบต่อการพัฒนาโครงการอสังหาริมทรัพย์ การศึกษาครั้งนี้จึงได้ศึกษาถึงตัวแปรอ่อนไหวที่ได้รับผลกระทบจากสถานการณ์ COVID-19 ซึ่งส่งผลต่อการพัฒนาโครงการ ผลการศึกษาสามารถสรุปได้ว่า ตัวแปรที่มีความอ่อนไหวสูงที่มีผลต่อการศึกษาความเป็นไปได้ทางการเงินคือ ราคาขาย รองลงมาคือราคาที่ดิน และอัตราการขายตามลำดับ พบว่าราคาขายเป็นตัวแปรที่มีความอ่อนไหวมากที่สุด เนื่องจากราคาขายมีผลต่อมูลค่าโครงการโดยตรง ในส่วนของราคาที่ดินเป็นส่วนสำคัญของต้นทุน ซึ่งราคาที่ดินมีสัดส่วนที่มากทำให้ตัวแปรราคาที่ดินมีความอ่อนไหวสูงรองจากราคาขาย และตัวแปรอัตราการขายพบว่าส่งผลต่อกระแสเงินสดรับและระยะเวลาการขายการวิเคราะห์โดยการจำลองสถานการณ์ที่อาจเกิดขึ้นได้ในอนาคต โดยการศึกษาในงานวิจัยนี้ได้ศึกษาถึงปัจจัยที่ได้รับผลกระทบจากสถานการณ์ COVID-19 จากการสัมภาษณ์ผู้เชี่ยวชาญ ซึ่งปัจจัยที่ได้รับผลกระทบ ได้แก่ ปัจจัยด้านราคาขาย ปัจจัยด้านค่าใช้จ่ายการดำเนินงานและปัจจัยด้านอัตราการขาย
DOI: 10.14457/tu.the.2020.920
title: ผลกระทบจากร่างผังเมืองรวมกรุงเทพมหานครฉบับปรับปรุงครั้งที่ 4 (รอการประกาศใช้) ต่อการเปลี่ยนแปลงมูลค่าที่ดินเพื่อที่อยู่อาศัย: กรณีศึกษา โครงการพัฒนาอาคารชุดพักอาศัยถนนพัฒนาการ-ศรีนครินทร์

description: การวิจัยครั้งนี้มีวัตถุประสงค์เพื่อศึกษาผลกระทบจากร่างผังเมืองรวมกรุงเทพมหานคร ฉบับปรับปรุงครั้งที่ 4 (รอการประกาศใช้) ต่อการเปลี่ยนแปลงการใช้ประโยชน์ที่ดิน ข้อกฎหมาย และข้อกำหนดในการพัฒนาที่ดิน รวมถึงการเปลี่ยนแปลงมูลค่าที่ดินแปลงกรณีศึกษาบริเวณถนนพัฒนาการ – ศรีนครินทร์ สำหรับโครงการพัฒนาอาคารชุดพักอาศัย โดยทำการวิเคราะห์ข้อมูลด้านกายภาพและกฎหมาย รวมถึงการวิเคราะห์ข้อมูลด้านการตลาด เพื่อนำไปใช้เป็นข้อมูลประกอบการกำหนดสมมติฐานการพัฒนาโครงการอาคารชุดพักอาศัย เพื่อเปรียบเทียบมูลค่าที่ดินที่ได้จากการประเมินมูลค่าโดยการตั้งสมมติฐานการพัฒนาบนเงื่อนไขการใช้ประโยชน์ที่ดินตามกฎหมายผังเมืองที่แตกต่างกัน ผลการวิจัยพบว่ามูลค่าที่ดินที่ได้จากการประเมินมูลค่าโดยการตั้งสมมติฐานการพัฒนามีความแตกต่างกัน โดยมูลค่าที่ดินที่ได้จากการประเมินมูลค่าโดยการตั้งสมมติฐานการพัฒนาบนเงื่อนไขการใช้ประโยชน์ที่ดินตามผังเมืองรวมกรุงเทพมหานคร พุทธศักราช 2556 (เดิม) เท่ากับ 172,105 บาทต่อตารางวา ในขณะที่มูลค่าที่ดินที่ได้จากการประเมินมูลค่าโดยการตั้งสมมติฐานการพัฒนาบนเงื่อนไขการใช้ประโยชน์ที่ดินหลังการประกาศใช้ผังเมืองรวมกรุงเทพมหานคร ฉบับปรับปรุงครั้งที่ 4 (ใหม่) เท่ากับ 313,920 บาทต่อตารางวา สะท้อนให้เห็นว่ามูลค่าที่ดินที่ได้จากการประเมินมูลค่าโดยการตั้งสมมติฐานการพัฒนาบนเงื่อนไขการใช้ประโยชน์ที่ดินตามกฎหมายผังเมืองรวมกรุงเทพมหานคร ฉบับปรับปรุงครั้งที่ 4 (ใหม่) เพิ่มขึ้นจากเงื่อนไขการใช้ประโยชน์ที่ดินตามกฎหมายผังเมืองรวมกรุงเทพมหานคร พุทธศักราช 2556 (เดิม) ถึงร้อยละ 82.40 ทั้งนี้ เป็นผลมาจากพื้นที่ขายหรือทำกำไรที่เพิ่มขึ้นจากอัตราส่วนพื้นที่อาคารรวมต่อพื้นที่ดินที่เพิ่มขึ้นจากเดิม 3 เท่า เป็น 4 เท่า
DOI: 10.14457/tu.the.2020.921
title: การพัฒนาชุดความรู้สำหรับการออกแบบบ้านในยุคความปกติใหม่

description: ผลกระทบของวิกฤตการณ์การแพร่ระบาดของโรคติดเชื้อไวรัสโคโรนา 2019 ส่งผลให้รัฐบาลไทยมีมาตรการด้านสาธารณสุขเพื่อยับยั้งการแพร่ระบาดของโรค โดยเฉพาะมาตรการประกาศปิดพื้นที่ ทำให้ผู้คนไม่สามารถดำเนินชีวิตได้ตามปกติ นำไปสู่รูปแบบการดำเนินชีวิตภายใต้หลักมาตรฐานใหม่ที่ไม่คุ้นเคยที่เรียกว่า ความปกติใหม่ บ้านกลายเป็นที่ที่ปลอดภัย ทำให้คนในสังคมใช้เวลาอยู่บ้านมากกว่าที่เคยเป็นอยู่เดิม บ้านจึงต้องถูกปรับรูปแบบให้สอดคล้องกับวิถีชีวิตใหม่และสามารถตอบสนองกับรูปแบบการใช้ชีวิตที่เปลี่ยนแปลงไป งานวิจัยนี้จึงมีวัตถุประสงค์เพื่อศึกษาสภาพปัญหาและผลกระทบของยุคความปกติใหม่ที่มีผลต่อรูปแบบการใช้ชีวิตและพฤติกรรมการอยู่อาศัยของคนในสังคม รวมถึงพัฒนาชุดความรู้การออกแบบบ้านในยุคความปกติใหม่ โดยทำการสัมภาษณ์แบบกึ่งมีโครงสร้างผู้ทรงคุณวุฒิ 3 กลุ่ม ประกอบด้วย กลุ่มนักวิชาการหรือผู้รู้ด้านอสังหาริมทรัพย์ กลุ่มผู้พัฒนาโครงการที่อยู่อาศัยหรือบริษัทรับสร้างบ้าน และกลุ่มสถาปนิกของบริษัทรับออกแบบ จำนวนกลุ่มละไม่น้อยกว่า 5 ราย จากนั้นทำการวิเคราะห์ข้อมูลด้วยการวิเคราะห์เนื้อหา ผลการวิจัยพบว่า (1) ความหวาดกลัวที่มีต่อสถานการณ์การแพร่ระบาดของโควิด 19 ทำให้เกิดความปกติใหม่ซึ่งส่งผลกระทบต่อรูปแบบการใช้ชีวิตและพฤติกรรมการอยู่อาศัยของคนในสังคมในระดับมากและยังคงมีอยู่อีกเป็นเวลาอย่างน้อย 1-2 ปี ที่อยู่อาศัยจึงต้องสามารถรองรับการใช้ชีวิตได้มากขึ้นและต้องมีการปรับประโยชน์ใช้สอยได้หลากหลาย (2) หลักการออกแบบบ้านที่สอดคล้องกับพฤติกรรมการอยู่อาศัยของคนในยุคความปกติใหม่ คือ บ้านที่มีคุณลักษณะที่สร้างความรู้สึกที่ดี ซึ่งประกอบด้วย ความยืดหยุ่น สุขอนามัยที่ดี ความปลอดภัย ความเป็นส่วนตัว ความเป็นมิตรต่อสิ่งแวดล้อม และความสะดวกสบาย (3) บ้านในยุคความปกติใหม่ควรมีพื้นที่ทำงานหรือเรียนจากที่บ้านที่มีความเป็นส่วนตัว พื้นที่เอนกประสงค์หรือพื้นที่สันทนาการ พื้นที่ห้องครัวที่มีการเพิ่มขนาดหรือเพิ่มประโยชน์ใช้สอยให้มากขึ้น และพื้นที่รับพัสดุหรือพื้นที่เก็บของ รวมถึงการติดตั้งระบบประกอบอาคารที่ช่วยเสริมสร้างสุขภาวะที่ดีและความสะดวกสบายในการอยู่อาศัย
DOI: 10.14457/tu.the.2020.922
title: อัตราการเปลี่ยนแปลงของมูลค่าที่ดินอันเกิดจากจุดตัดรถไฟฟ้า

description: ปัจจุบันกรุงเทพมหานครมีการขยายตัวอย่างรวดเร็วโดยมีพื้นที่บริเวณเขตเมืองชั้นในหรือบริเวณใจกลางเมืองได้เป็นพื้นที่เศรษฐกิจหลักของเมือง และจากการพัฒนาเมืองในด้านคมนาคมขนส่งมวลชนทางรางที่เป็นโครงข่ายหลักในการเดินทาง ส่งผลให้การขยายพื้นที่อยู่อาศัยออกไปบริเวณรอบ ๆ ตามโครงข่ายระบบรถไฟฟ้า การตัดผ่านของจุดตัดรถไฟฟ้าส่งผลให้เกิดการเปลี่ยนแปลงมูลค่าที่ดินโดยรอบ ซึ่งมีผลกระทบต่อการลงทุนพัฒนาโครงการอสังหาริมทรัพย์บริเวณจุดตัดรถไฟฟ้า เนื่องจากต้นทุนในการพัฒนาโครงการอสังหาริมทรัพย์หรือเก็งกำไรที่ดินมีสูงขึ้น การศึกษาครั้งนี้มีวัตถุประสงค์เพื่อศึกษาอัตราการเปลี่ยนแปลงมูลค่าที่ดินที่จากเกิดจุดตัดสถานีรถไฟฟ้า โดยจะศึกษาหาข้อมูลจากจุดตัดห้าแยกลาดพร้าว-พหลโยธิน เนื่องจากเป็นจุดตัดเดียวที่สามารถศึกษาเก็บข้อมูลได้ครบทุกช่วงเวลา และทำการเก็บข้อมูลของราคาค่าเช่าอะพาร์ตเมนต์บริเวณย่านจุดตัด ในระยะรัศมี 800 เมตร ตลอด 4 ช่วงเวลา คือ ก่อนมีข่าวจุดตัดรถไฟฟ้า (ก่อนปี พ.ศ.2556) หลังมีข่าวเกิดจุดตัดรถไฟฟ้า (พ.ศ.2556 - พ.ศ.2557) จุดตัดรถไฟฟ้ากำลังก่อสร้าง (พ.ศ.2557 - พ.ศ.2561) และจุดตัดรถไฟฟ้าแล้วเสร็จ (พ.ศ.2561 - พ.ศ.2564) โดยใช้วิธีการวิเคราะห์อัตราการเปลี่ยนแปลงมูลค่าที่ดินบริเวณจุดตัดรถไฟฟ้าด้วยวิธีการหามูลค่าที่ดินจากรายได้ (Income approach) โดยการคิดย้อนกลับหามูลค่าที่ดิน จากการศึกษาพบว่า มูลค่าที่ดินระยะห่าง 0-500 เมตรจากจุดตัดรถไฟฟ้า มีอัตราการเติบโตที่เพิ่มขึ้นตั้งแต่ได้รับข่าวจุดตัดรถไฟฟ้าและเพิ่มขึ้นเรื่อย ๆ เมื่อช่วงจุดตัดรถไฟฟ้าแล้วเสร็จอัตราการเติบโตจะเริ่มมีการเพิ่มขึ้นน้อยลง โดยตลอดช่วงระยะเวลามีอัตราการเติบโตเป็นร้อยละ 93.71 หรือคิดเฉลี่ยต่อปีเป็น ร้อยละ 8.62 และมูลค่าที่ดินในระยะห่าง 501-800 เมตรจากจุดตัดรถไฟฟ้า พบว่าหลังจากได้รับข่าวการมีจุดตัดรถไฟฟ้ามูลค่าที่ดินยังคงไม่มีการเปลี่ยนแปลงแสดงให้เห็นว่าช่วงระยะก่อนมีข่าวจนถึงเมื่อจุดตัดรถไฟฟ้าสร้างเสร็จมูลค่าที่ดินมีการเติบโตสูงขึ้นเรื่อย ๆ จนถึงจุดตัดรถไฟฟ้าแล้วเสร็จมูลค่าที่ดินยังคงที่ โดยตลอดช่วงระยะเวลามีอัตราการเติบโตเป็น ร้อยละ 148.39 หรือคิดเฉลี่ยต่อปีเป็น ร้อยละ 12.04จากผลการวิเคราะห์อัตราการเปลี่ยนแปลงของมูลค่าตามระยะห่างจุดตัดรถไฟฟ้า สามารถสรุปการเปลี่ยนแปลงของมูลค่าที่ดินทั้ง 4 ช่วงระยะเวลา ได้ดังนี้ ช่วงก่อนมีข่าวจุดตัดรถไฟฟ้ายังไม่มีผลต่อมูลค่าที่ดินการลงทุนในการซื้อที่ดินยังมีน้อย ช่วงหลังได้รับข่าวจุดตัดรถไฟฟ้าเริ่มมีการเปลี่ยนแปลงของมูลค่าที่ดินที่สูงขึ้นจากความชัดเจนของโครงการรถไฟฟ้าที่จะขึ้น ช่วงกำลังก่อสร้างจุดตัดรถไฟฟ้ามีการเปลี่ยนแปลงของมูลค่าที่ดินที่สูงที่สุดจากความชัดเจนของตำแหน่งที่ตั้งสถานี และช่วงจุดตัดแล้วเสร็จ เริ่มมีการเปลี่ยนแปลงของมูลค่าที่ดินน้อยกว่าช่วงเวลาก่อนหน้า
DOI: 10.14457/tu.the.2021.4
title: แผนธุรกิจบริษัทติดตั้งระบบอินเทอร์เน็ตภายในอาคาร minimize network

description: ธุรกิจ Minimize Network เป็นธุรกิจให้บริการติดตั้งอินเทอร์เน็ตภายในอาคารเน้นไปยังกลุ่มหอพักเป็นหลัก ที่มาของธุรกิจมาจากประเด็นปัญหาคือ (1) เจ้าของอาคารส่วนใหญ่ขาดความรู้เฉพาะทางในการจัดการบริหารระบบอินเทอร์เน็ต (2) ผู้เช่าต้องการอินเทอร์เน็ตที่มีเสถียรภาพ แต่ไม่สามารถขอติดตั้งโดยตรงจาก ISP ได้ Minimize Network ต้องการเป็นพันธมิตรกับกลุ่มหอพักขนาดกลางและใหญ่ ในจังหวัดกรุงเทพฯ โดยเน้นไปยังหอพักที่ใกล้มหาวิทยาลัย เพื่อจับกลุ่มผู้เช่าที่เป็นนักศึกษา Generation Z โดยในมุมมองของเจ้าของอาคาร Minimize Network วางตำแหน่งการให้บริการเป็นลักษณะพันธมิตรกับเจ้าของอาคาร ให้ส่วนแบ่งรายได้และรับความเสี่ยงในการลงทุนไปด้วยกัน เพื่อรักษาความสัมพันธ์ระยะยาว ในส่วนผู้เช่า Minimize Network ใช้รูปแบบการให้บริการโดยใช้ private router สำหรับแต่ละห้อง เพื่อให้บริการอินเทอร์เน็ตหอพักที่เร็วและเสถียรเหมือนอินเทอร์เน็ตบ้าน และพร้อมดูแลแก้ไขปัญหาตลอด 24 ชม. ในราคาที่เหมาะสม สร้างประสบการณ์ดิจิทัลไลฟ์สไตล์ใหม่ให้ผู้เช่าหอพักด้านกลยุทธ์การบริหารองค์กร ธุรกิจ Minimize Network ใช้ระบบ Software เพื่อช่วยลดจำนวนคนที่ต้องใช้ในการบริหารจัดการ โดยมีการนำเทคโนโลยี Chatbot, ระบบจัดการปัญหา (Ticket) การจ้าง outsource เข้ามาพัฒนาโปรแกรม และทำระบบ Hybrid-Cloud เพื่อให้การแก้ไขปัญหาต่างๆ ในเบื้องต้น สามารถทำผ่าน office จากศูนย์กลางได้เลย และผู้เช่าสามารถปรับเปลี่ยนบริการ ชำระเงิน ผ่านทางช่องทาง Chatbot หรือ website ได้โดยด้วยตัวเอง จึงสามารถดำเนินธุรกิจได้โดยที่ใช้จำนวนคนไม่มากในด้านกลยุทธ์ทางการเงิน Minimize Network ใช้เงินลงทุนตั้งต้นที่ 3.5 ล้านบาท มีการประมาณรายได้และรายจ่ายของกิจการ เพื่อให้มีกระแสเงินสดเพียงพอในการดำเนินธุรกิจ โดยในช่วงแรกกิจการจะมีสภาวะขาดทุนจากการลงทุนใน Software และอุปกรณ์ต่างๆที่ต้องใช้งาน แต่ในระยะยาว รายได้จะเติบโตมากกว่ารายจ่าย ผลประเมินความเป็นไปได้ของโครงการในช่วง 5 ปี พบว่ามีมูลค่าปัจจุบันสุทธิ (NPV) 863,786 บาท ผลตอบแทนภายใน (IRR) 21% และมีระยะเวลาคืนทุน (Payback Period) 3.76 ปี
DOI: 10.14457/tu.the.2021.5
title: แผนธุรกิจร้านขายอุปกรณ์ตกแต่งจักรยานยนต์ออนไลน์ด้วยเครื่องพิมพ์ 3 มิติ

description: โดยปัจจุบันพบว่าประเทศไทยโดยเฉพาะในเมืองใหญ่เช่นกรุงเทพนั้นมีการจราจรที่ติดขัด แม้ระบบขนส่งมวลชนที่เพิ่มขึ้นอย่างต่อเนื่องอย่างเช่น รถไฟฟ้า BTS หรือรถไฟฟ้าใต้ดิน ก็ยังไม่เพียงพอต่อความต้องการของผู้ที่ต้องเดินทาง ทั้งทางด้านเส้นทาง และจำนวนผู้โดยสารที่รองรับได้ ผู้คนใช้เวลากับการเดินทางเป็นอย่างมาก ทำให้หลายคนเลือกที่จะใช้จักรยานยนต์ของตนเองเพื่อความสะดวก และประหยัดเวลาในการเดินทาง ซึ่งหลายคนในกรณีนี้มีสักยภาพในการซื้อรถที่ตอบสนองต่อความต้องการของตนเอง และโดยทั่วไปผู้คนมักอยากจะแสดงออกถึงความเป็นตัวตนของตนเองผ่านส่งที่ครอบครองเช่น จักรยานยนต์ ซึ่งเป็นเรื่องยากพอสมควรที่คนๆหนึ่งจะปรับแต่งให้รถของตนเองออกมาในรูปแบบที่พึ่งพอใจทั้งหมด ซึ่งมีหลายปัจจัยที่ทำให้กลุ่มคนเหล่านั้นไม่สามารถทำได้เช่น อุปกรณ์ตกแต่งหายากในรถรุ่นที่พวกเขาต้องการ หรือรูปแบบ (สไตล์การตกแต่งไม่เหมาะกับวัย) โดยที่เป็นปัญหามานาน แต่มีไม่กี่ทางที่จะแก้ปัญหานี้ได้ เพราะปัญหาหลักของเรื่องนี้มาจาก รถบางรุ่นมียอดขายไม่สูงมากในแต่ละปี ทำให้การผลิตอะไหล่ตกแต่งมาขายไม่ใช่ตัวเลือกที่น่าสนใจของผู้ผลิตสินค้า เนื่องจากต้องเก็บสินค้าหลายแบบและต้องผลิตจำนวนมากถึงจะคุ้มค่าการผลิต ทำให้รถในหลายๆรุ่นไม่สามารถหาอะไหล่ตกแต่งที่ตรงรุ่นได้ หรืออาจจะหายากมาก แม้ว่าพวกเขาจะมีกำลังซื้อก็ตามโดยผู้เขียนได้เสนอธุรกิจ ร้านขายอุปกรณ์ตกแต่งจักรยานยนต์ออนไลน์ด้วยเครื่องพิมพ์ 3 มิติ ซึ่งจะมาช่วยแก้ไขปัญหาด้าน economy of scale สำหรับการผลิตสินค้าให้กับรถรุ่นที่เป็นที่นิยมน้อยกว่า อีกทั้งยังสามารถเก็บต้นแบบสินค้าได้ตลอดไป และพร้อมผลิตทุกเมื่อแม้จะมีคำสั่งซื้อเดียวในอีกหลายปีข้างหน้า และโดยที่เป็นร้านค้าออนไลน์ ทำให้ลูกค้าเข้าถึงได้ง่าย โดยค่าใช้จ่ายหลักจะอยู่ที่ค่าออกแบบเท่านั้น เพราะจะเห็นได้ว่าหากสินค้าไม่เป็นที่นิยมแล้วไม่มีคำสั่งซื้อ ทางร้านก็ไม่มีความจำเป็นต้องผลิต ซึ่งสามารถลดความเสี่ยงเรื่องสินค้าที่อาจไม่เป็นที่นิยมได้อย่างมาก และแม้จะเป็นสินค้าที่ผลิตตามคำสั่งซื้อก็ตาม หากมีการบริหารการผลิตอย่างดี สามารถส่งสินค้าออกจากทางร้านได้ภายใน 24 ชม. อย่างไม่ยากเลย สิ่งสำคัญที่จะทำให้ธุรกิจนี้ประสบความสำเร็จคือความสวยงามของการออกแบบให้ตรงกับความต้องการของผู้บริโภคตามกลุ่มเป้าหมายให้มากที่สุด และการสร้างการรับรู้ให้กับผู้บริโภคที่กำลังมองหาสินค้า ดังนั้นจึงมีแผนให้เน้นไปที่การออกแบบสินค้าใหม่ๆอยู่เสมอ และมีการแบ่งงบสำหรับทำการตลาดตลอดเพื่อให้ได้ยอดขายตามเป้าและโดยที่เป็นสินค้าที่พิมพ์โดยเครื่องพิมพ์ 3 มิติ ต้นทุนในการผลิตจึงไม่ได้สูงมาก ซึ่งทำให้มีเงินเพียงพอในการจ้างผู้ออกแบบเพื่อออกแบบเพิ่มเติมอยู่เสมอ และจ่ายค่าใช้จ่ายทางการตลาด โดยใช้เงินลงทุนทั้งสิ้น 3,000,000 บาท ซึ่งมีผลตอบแทนภายในในสถานะการณ์ปรกติอยู่ที่ 40% และสามารถคืนทุนได้ภายใน 2.83 ปี
DOI: 10.25380/iastate.12645774
title: A seamless 1 km resolution global daytime (1:30 PM) land surface temperature dataset in 2018

description: This seamless 1 km resolution global daytime (1:30 PM) land surface temperature dataset in 2018 was generated from Moderate-resolution Imaging Spectroradiometer (MODIS) LST products (MOD11A1 and MYD11A1), using a spatiotemporal gap-filling algorithm. The seamless LST dataset is of great use in global studies of urban, climate, and ecosystems.<br><b>Change log</b>: a missing file (gf_Day2018_039.tif) has been added to the dataset.
DOI: 10.5281/zenodo.5897653
title: Experimental data related to publication: "Dislocation Avalanches: Earthquakes on the MicronScale"

description: Each .tar file corresponds to a single micropillar compression experiment. The nomenclature of the uploaded dia_<strong>{dia}</strong>_v_<strong>{v}</strong>_p_<strong>{p}</strong>.tar files is the following: {dia}: The diameter of the micropillar in µm {v}: The compression platen velocity in µm / s {p}: Unique identifier of the micropillar for a given diameter and compression platen velocity The tar files have the following content: A tar.gz file which contains the raw Acoustic Emission (AE) data in a compressed file format. Uncompressing it results in one or multiple wav files. In case of multiple ones the covered time range is included at the end of the file name like: 300to800 means the time interval from the compression experiment between 300 s and 800 s. The units of the AE measurement data is 0.1 mV and the sampling rate is 25 MHz. The raw data from the nanoindenter (time, force, displacement, etc.) is located in the file with .dat extension.
description: {"references": ["Isp\u00e1novity et al. (2022) arXiv:2107.13334"]}
DOI: 10.25380/iastate.12645774.v1
title: A seamless 1 km resolution global daytime (1:30 PM) land surface temperature dataset in 2018

description: This seamless 1 km resolution global daytime (1:30 PM) land surface temperature dataset in 2018 was generated from Moderate-resolution Imaging Spectroradiometer (MODIS) LST products (MOD11A1 and MYD11A1), using a spatiotemporal gap-filling algorithm. The seamless LST dataset is of great use in global studies of urban, climate, and ecosystems.
DOI: 10.5281/zenodo.5897652
title: Experimental data related to publication: "Dislocation Avalanches: Earthquakes on the MicronScale"

description: Each .tar file corresponds to a single micropillar compression experiment. The nomenclature of the uploaded dia_<strong>{dia}</strong>_v_<strong>{v}</strong>_p_<strong>{p}</strong>.tar files is the following: {dia}: The diameter of the micropillar in µm {v}: The compression platen velocity in µm / s {p}: Unique identifier of the micropillar for a given diameter and compression platen velocity The tar files have the following content: A tar.gz file which contains the raw Acoustic Emission (AE) data in a compressed file format. Uncompressing it results in one or multiple wav files. In case of multiple ones the covered time range is included at the end of the file name like: 300to800 means the time interval from the compression experiment between 300 s and 800 s. The units of the AE measurement data is 0.1 mV and the sampling rate is 25 MHz. The raw data from the nanoindenter (time, force, displacement, etc.) is located in the file with .dat extension.
description: {"references": ["Isp\u00e1novity et al. (2022) arXiv:2107.13334"]}
DOI: 10.5517/ccdc.csd.cc1nnjxr
title: CCDC 1539085: Experimental Crystal Structure Determination

description: Related Article: Philippe Weis,  Ingo Krossing,  Daniel Kratzert, Clarissa Hettich|2019|Eur.J.Inorg.Chem.|2019|1657|doi:10.1002/ejic.201800743
DOI: 10.5517/ccdc.csd.cc1np4p5
title: CCDC 1539667: Experimental Crystal Structure Determination

description: Related Article: Philippe Weis,  Ingo Krossing,  Daniel Kratzert, Clarissa Hettich|2019|Eur.J.Inorg.Chem.|2019|1657|doi:10.1002/ejic.201800743